Казанда халыкара "Нәүрүз" форумы тәмамланды

	17 июньдә Казанда “Нәүрүз” IV Халыкара театраль-белем бирү фестиваль-форумы тәмамланды. Форум нәтиҗәләре буенча үткән түгәрәк өстәлдә педагоглар һәм катнашучылар фикер алышты, булачак форумнарга кагылышлы тәкъдимнәре белән бүлеште.	 13 июньдә башланып киткән IV “Нәүрүз” форумы кысаларында – Германия, Италия, Грузия, Мәскәү, Санкт-Петербург, Башкортостан, Татарстан, Хакасия һәм Якутиядән 15 әйдәп баручы белгеч 31 семинар, 17 тренинг, 8 мастер-класс үткәрде. Форумда 200дән артык кеше катнашты. Форумның белем бирү программасы 6 лабораториягә бүленгән иде: “Театраль педагогика, актерлык һәм режиссерлык осталыгы”, “Режиссура теориясе, заман театры эшчәнлеге, сценография һәм музыкаль театр”, «Театраль менеджмент, пиар, маркетинг”, “Курчак театры сәнгате һәм балалар театры”, “Театраль тәнкыйть” һәм “Төрки халыкларының традицион театраль-музыкаль формалары”. Шулай ук форум кысаларында Г.Камал театрының Кече залында Театр сәнгате студиясе” театрының сәнгать җитәкчесе, РАТИ-ГИТИС режиссура һәм драма кафедрасы җитәкчесе, профессор, Россиянең атказанган сәнгать эшлеклесе Сергей Васильевич Женовач белән иҗади очрашу үтте. Очрашудан соң ГИТИСның 3 курс студентлары М.А.Булгаков повесты буенча Сергей Женовачның режиссура остаханәсендә Айдар Җаббаров сәхнәләштергән “Эт йөрәге” спектаклен тәкъдим итте. 
	---	
Камал театры

	№ --- | 18.06.2016	


